section_heading: Životopis
paragraph_text: S Narodnooslobodilačkim pokretom počela je surađivati od prvih dana oružanog ustanka. U proljeće 1942. godine, zatražila je da pođe u partizane, te se pridružila borcima Ledeničke čete. Uskoro je zatražila od zapovjednika čete da pođe u bataljun „Ljubica Gerovac“ zapovjednika Srđana Uzelca, koji je u to vrijeme vodio žestoke bitke po Lici.